Държавен вестник, бр. 7, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  7
КОНСТИТУЦИОНЕН СЪД
ОПРЕДЕЛЕНИЕ № 1 
от 18 януари 2024 г.
по конституционно дело № 19 от 2023 г.
Конституционният съд в състав: предсе-
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, при участие-
то на секретар-протоколиста Росица Симова 
разгледа в закрито заседание на 18 януари 
2024 г. конституционно дело № 19 от 2023 г., 
докладвано от съдия Атанас Семов.
Производството е по чл. 149, ал. 1, т. 2 от 
Конституцията на Република България във 
фазата за решаване на делото по същество.
Делото е образувано на 26 октомври 2023 г. 
по искане на президента на Република Бълга-
рия за обявяване на противоконституционност 
на разпоредбите на чл. 1, т. 2; чл. 5а; чл. 5б; 
чл. 5в; чл. 5г; чл. 5д; чл. 5е; чл. 5ж; чл. 7, 
ал. 1, т. 2; чл. 12, ал. 1 и чл. 13 от Закона за 
контрол по прилагане на ограничителните 
мерки с оглед на действията на Русия, дес-
табилизиращи положението в Украйна (обн., 
ДВ, бр. 8 от 25.01.2023 г.; изм., бр. 67, 86 и 
96 от 2023 г.; посл. изм. и доп., бр. 106 от 
22.12.2023 г.).
Оспорените разпоредби уреждат събирането 
на енергийни вноски за внос на природен газ 
с произход от Русия и пренос на природен 
газ за транзит с произход от Русия с кодове 
по КН 2711 11 00 и 2711 21 00. 
След образуването на делото и преди 
произнасянето на Конституционния съд по 
допустимостта на искането Народното събра-
ние приема и в „Държавен вестник“, бр. 96 
от 17.11.2023 г., е обнародван Закон за изме-
нение и допълнение на Закона за контрол по 
прилагане на ограничителните мерки с оглед 
на действията на Русия, дестабилизиращи 
положението в Украйна, който изменя наиме-
нованието на глава втора „а“ и разпоредбите 
на чл. 5а, 5б и 5в от закона. 
Изменителният закон влиза в сила на 21 
ноември 2023 г. На 29 ноември 2023 г. пре-
зидентът на Републиката внася в Конститу-
ционния съд „Уточнение на искане по к. д. 
№ 19/2023“, в което посочва, че „основните 
параметри“ на оспорените разпоредби „не 
са променени“, поради което с изложените в 
искането от 26 октомври 2023 г. аргументи 
поддържа искането по отношение на „дейст-
ващите разпоредби на чл. 5а, чл. 5б и чл. 5в 
от Закона за контрол по прилагане на огра-
ничителните мерки с оглед на действията 
на Русия, дестабилизиращи положението в 
Украйна (последни изменения, ДВ, бр. 96 от 
17 ноември 2023 г.)“.
С определение от 5.12.2023 г. Конституци-
онният съд е допуснал искането на президента 
за разглеждане по същество.
Във фазата на разглеждането на делото по 
същество на 18.12.2023 г. Народното събрание 
приема нов Закон за изменение и допълне-
ние на Закона за контрол по прилагане на 
ограничителните мерки с оглед на действията 
на Русия, дестабилизиращи положението в 
Украйна (ДВ, бр. 106 от 2023 г.). 
С § 1, 5, 7, 11 и 12 от този закон се отменят 
всички оспорени по настоящото дело разпо-
редби: чл. 1, т. 2 – считано от 22.12.2023 г.; 
чл. 5а до чл. 5ж  – считано от 13.10.2023 г.; 
чл. 7, ал. 1, т. 2; чл. 12, ал. 1 и чл. 13 – счи-
тано от 22.12.2023 г.
Предвид изложеното Конституционният 
съд намира, че отмяната на всички оспорени 
разпоредби (чл. 1, т. 2; чл. 5а; чл. 5б; чл. 5в; 
чл. 5г; чл. 5д; чл. 5е; чл. 5ж; чл. 7, ал. 1, т. 2; 
чл. 12, ал. 1 и чл. 13) от Закона за контрол по 
прилагане на ограничителните мерки с оглед 
на действията на Русия, дестабилизиращи 
положението в Украйна води до отпадане на 
предмета на конституционно дело № 19/2023 г.
Поради това и съгласно чл. 19 от Закона за 
Конституционен съд и чл. 25, ал. 2 и чл. 26, 
ал. 1 от Правилника за организацията на 
дейността на Конституционния съд искането 
следва да бъде отклонено, а производството 
по делото – прекратено.
По изложените съображения Конституци-
онният съд
О П Р Е Д Е Л И :
Отклонява искането на президента на 
Република България за установяване на про-
тивоконституционност на чл. 1, т. 2; чл. 5а; 
чл. 5б; чл. 5в; чл. 5г; чл. 5д; чл. 5е; чл. 5ж; 
чл. 7, ал. 1, т. 2; чл. 12, ал. 1 и чл. 13 от Закона 
за контрол по прилагане на ограничител-
ните мерки с оглед на действията на Русия, 
дестабилизиращи положението в Украйна 
(обн., ДВ, бр. 8 от 25.01.2023 г.; изм., бр. 67, 
86 и 96 от 2023 г.; посл. изм. и доп., бр. 106 
от 22.12.2023 г.).
Прекратява производството по конститу-
ционно дело № 19/2023 г.
Връща искането на вносителя заедно с 
препис от определението.
Председател: 
Павлина Панова 
516